1) משאוחד הדיון בשתי התביעות דלעיל, בשים לב לסכום התביעה בתיק 28913-03-16 ובשים לב לאמור בהחלטה בדיון מיום 5.12.16 (סעיף 3), מורה בזאת על העברת הדיון בתובענה 6335-03-16 לסדר דין רגיל, זולת אם תבוא התנגדות מנומקת מטעם מי מבעלי הדין, תוך 7 ימים.
2) נקבע בזאת דיון קדם-משפט בשני ההליכים דלעיל, ליום 10.7.17, בשעה 10:30.
3) לדיון האמור יתייצבו גם בעלי הדין עצמם. מובהר כי אי התייצבות בעלי הדין תיחשב כאי-התייצבות למשפט. במקרה שאחד הצדדים הוא תאגיד, יתייצב מנהל מטעמו, המכיר את עובדות המקרה ומוסמך לסיים את התיק, למעט במקרים של חברות ביטוח, עיריות או בנקים, אם הנציג או עורך-הדין מוסמך לסיים את התיק.
4) ניתן בזה צו הדדי לגילוי מסמכים ולמתן אפשרות לעיין במסמכים שיגולו וכן למסירת שאלונים, לביצוע תוך 30 ימים מהיום.
5) כדי לייעל את ההליכים ולאפשר דיון ענייני בקדם המשפט, אני מורה כי כל הבקשות שיש לדון בהן קודם לשמיעת הראיות, ובכלל זה, אלה שעניינן במיצוי ההליכים המקדמיים, יוגשו בכתב עד 30 יום לפני ישיבת קדם המשפט.
6)לדיון האמור, הצדדים יהיו ערוכים גם לאפשרות של סיום התיק בפשרה, לפי סעיף 79א בחוק בתי המשפט [נוסח משולב], התשמ"ד-1984 או לפי כל הבנה אחרת.
7) בקשות לשינוי מועדי דיון שנקבעו ויקבעו בתיק זה תוגשנה בהתאם להוראות נוהל 1-14 (נוהל טיפול בבקשות לשינוי מועדי דיון) שפורסם ביום 18.5.14. מובהר כי בקשות שלא תוגשנה באמצעות הטופס שצורף להוראות נוהל זה, או בקשות שלא צורפו להן האישורים הנדרשים, או שנשמטו מהם פרטים רלבנטיים - יכול ותדחנה מטעם זה בלבד. ניתן לעיין בהוראות הנוהל האמור באתר האינטרנט של הרשות השופטת או במזכירות בית המשפט.